open-index/open-wikipedia-markdown huggingface dataset:
Sondeval

[240px|thumb|Adam, Eva en ’n vroulike slang by die ingang van die [Notre Dame-katedraal in Parys.]]
Die **sondeval** is ’n term wat in die Christendom gebruik word om die oorgang van die eerste man en vrou te beskryf van ’n toestand van onskuldige gehoorsaamheid aan God tot ’n toestand van skuldige ongehoorsaamheid. Hoewel dit nie in die Bybel genoem word nie, kom die leerstelling van die sondeval van ’n Bybelse vertolking van Genesis&nbsp;3. Adam en Eva het oorspronklik saam met God in die tuin van Eden gewoon, maar die slang het hulle oorreed om vrugte van die boom van alle kennis te eet, hoewel God hulle verbied het om dit te doen. Daarna het hulle skaam geword oor hulle naaktheid en het God hulle uit die tuin gedryf om te voorkom dat hulle ook van die boom van die lewe eet en onsterflik word.

Vir baie Christelike denominasies is die leerstelling van die sondeval naby verwant aan dié van erfsonde. Hulle glo die sondeval het sonde in die wêreld gebring en die hele natuurlike wêreld bederf, insluitende die menslike natuur. Die gevolg is dat alle mense met erfsonde gebore word: ’n toestand waarin hulle nie die ewige lewe kan beërwe sonder die genade van God nie.

Die Oosters-Ortodokse Kerk aanvaar die begrip van die sondeval, maar verwerp die idee van erfsonde wat van geslag tot geslag oorgedra word; dit is gedeeltelik gegrond op Esegiël&nbsp;18:20, wat lui: "’n Seun sal nie die straf op sy pa se sonde dra nie." Calvinistiese Protestante glo Jesus het gesterf sodat uitverkorenes van hul sonde gered kan word. Judaïsme het nie ’n konsep soos die sondeval of erfsonde nie en het verskeie ander vertolkings van die Eden-verhaal. 

## Skeppingsverhaal in Genesis
Die leerstelling van die sondeval is ’n Christelike vertolking van Genesis&nbsp;3. Volgens dié verhaal skep God vir Adam en Eva, die eerste man en vrou. God plaas hulle in die tuin van Eden en verbied hulle om van die boom van alle kennis se vrugte te eet. Die slang verlei Eva om die boom se vrugte te eet, en sy oorreed Adam om ook daarvan te eet. Hulle word daarna skaam oor hulle naaktheid. God dryf Adam en Eva uit die tuin, en verdoem Adam en Eva om onderskeidelik met swaarkry ’n bestaan uit die aarde te maak en met pyn kinders in die wêreld te bring. Hy plaas serubs by die tuin om te keer dat Adam en Eva van die boom van die lewe se vrugte ook eet.

Die Boek van Jubileë gee spesifieke tydraamwerke vir die gebeure wat tot die sondeval gelei het: Die slang het Eva oorreed om van die verbode vrugte te eet op die 17de dag van die 2de maand in die 8ste jaar ná Adam se skepping (3:17). Adam en Eva is op die nuwemaan van die 4de maand van dié jaar uit die tuin gedryf (3:33).

## Skakels
Rafael Trujillo

duimnael
**Rafael Leónidas Trujillo Molina** (/truːˈhiːjoʊ/ *troo-HEE-yoh*, Spaans: [rafaˈel leˈoniðas tɾuˈxiʝo]; 24 Oktober 1891 - 30 Mei 1961), bynaam *El Jefe* (Spaans: [el ˈxefe], "Die Hoof" of "Die Baas"), was 'n Dominikaanse politikus, soldaat en diktator, wat die Dominikaanse Republiek regeer van Februarie 1930 tot sy sluipmoord in Mei 1961. Hy was president van 1930 tot 1938 en weer van 1942 tot 1952, en regeer vir die res van die tyd as 'n onverkose militêre sterkman onder figuurlike presidente. Sy 31 jaar aan bewind, aan Dominikaners bekend as die Trujillo-era (Spaans: El Trujillato), word beskou as een van die bloedigste eras in die Amerikas, sowel as 'n tyd van 'n persoonlikheidskultus, toe monumente vir Trujillo in oorvloed was. Trujillo en sy regime was verantwoordelik vir baie sterftes, waaronder tussen 20&nbsp;000 en 30&nbsp;000 Haïtianers in die berugte pietersielietemoord.

Gedurende hierdie lang periode van onderdrukking en dood het die Trujillo-regering sy beleid van staatsterrorisme buite die landsgrense uitgebrei. Bekende voorbeelde van Trujillo in die buiteland is die onsuksesvolle sluipmoordpoging in Caracas teen die Venezolaanse president Rómulo Betancourt (1960), die ontvoering en die daaropvolgende verdwyning in New Yorkstad van die Spanjaard Jesús Galíndez (1956), die moord op die skrywer José Almoina in Meksiko, ook 'n Spanjaard, en misdade gepleeg teen Kubane, Costa Ricans, Nicaraguans, Puerto Ricans, sowel as burgers van die Verenigde State.

Die Trujillo-era het ontvou in 'n Spaanse Karibiese omgewing wat veral vrugbaar was vir diktatoriale regimes. In die lande van die Karibiese See alleen was sy diktatorskap geheel of gedeeltelik gelyktydig met dié in Kuba, Nicaragua, Guatemala, El Salvador, Honduras, Venezuela en Haïti. Agterna word die Trujillo-diktatuur as meer prominent en brutaler gesien as dié wat daar rondom opgestaan en geval het.

## Bronne 
* 
* 
* 
* 
* 
* 
* 
* 

## Eksterne skakels
Bounnhang Vorachit

**Bounnhang Vorachit** (Lao: ບຸນຍັງ ວໍລະຈິດ; gebore op 15 Augustus 1937) is 'n Laosiaanse politikus wat tussen 2016 en 2021 die sekretaris-generaal van die Volksrevolusionêre Party van Laos (*de facto*-leier) en president van Laos (*de jure* staatshoof) was. Hy was tussen 2001 en 2006 die Eerste Minister van Laos en daarna het hy as die Adjunkpresident vanaf 2006 tot 2016 gedien.
## Biografie
Bounnhang Vorachit het in 1951 by die *Pathet Lao*-weerstandsbeweging aangesluit en in die propaganda-afdeling van die gewapende magte in Savannakhet gewerk. Hy het vanaf 1958 tot 1961 in Viëtnam gestudeer, en daarna na Laos teruggekeer om te help voorberei vir die verowering van die Luang Namtha-provinsie. Ná die oorwinning in Luang Namtha in 1962 het hy na Viëtnam teruggekeer en aan 'n militêre kollege gestudeer.

In 1964 het Bounnhang na Laos teruggekeer. Hy het daarna in 1969 hoof van die reëlingskomitee in die Xieng Khuang-provinsie geword. In 1972 het hy Adjunk-bevelvoerder van die Noordelike Front in die Luang Prabang-provinsie geword. Hy het toe in 1974 by die koalisie aangesluit en partysekretaris van die weermag in Luang Prabang geword. In 1976 is hy as die politieke leier van die gewapende magte van die noordelike helfte van die land aangewys. In 1978 het hy na Viëtnam teruggekeer om politieke teorie te studeer. In 1981 het hy politieke leier van die gewapende magte geword. Bounnhang het vanaf 1981 tot sy aanstelling as adjunk-eerste minister in 1996 as die goewerneur van die Savannakhet-provinsie gedien.
## Politieke loopbaan
Voordat hy in 2001 Eerste Minister geword het, was hy sedert 1996 Adjunk Eerste Minister. Daarbenewens was hy vanaf 1996 tot 1999 Voorsitter van die Lao-Viëtnamese Samewerkingskomitee en vanaf 1999 tot 2001 Minister van Finansies. Op 26 Maart 2001 is hy verkies tot Voorsitter van die Raad van Ministers (Eerste Minister) van Laos. Op 8 Junie 2006 het hy visepresident van die Demokratiese Volksrepubliek Laos geword.

Bounnhang se bande met Viëtnam loop diep. Hy het daar militêre opleiding ondergaan en, nadat hy in 1975 deel was van die stigting van die Laos Demokratiese Volksrepubliek, het hy sosialistiese denke daar studeer. Bounnhang Vorachit is met Khammeung Vorachit getroud en is die pa van drie seuns en twee dogters. Sy een dogter, Bounkham Vorachit, is 'n lid van die 11de LPRP Sentrale Komitee.

By die 11de kongres van die Volksrevolusionêre Party van Laos (2021) het hy as algemene sekretaris uitgetree ten gunste van Thongloun Sisoulith.
## Verwysings
## Eksterne skakels
Ernest Rutherford

regs|duimnael|Ernest Rutherford
**Ernest Rutherford, 1ste Baron Rutherford van Nelson** (30 Augustus 1871 – 19 Oktober 1937), was 'n Nieu-Seelandsgebore Britse fisikus wat bekend staan as die "Vader van kernfisika". *Encyclopædia Britannica* beskou hom as die grootste eksperimentele fisikus sedert Michael Faraday (1791 – 1867).

In sy vroeë werk het Rutherford die konsep van radioaktiewe halfleeftyd, die radioaktiewe element radon, en gedifferensieerde alfa- en betabestraling ontdek. Hierdie werk is uitgevoer by die McGill-universiteit in Montreal, Quebec, Kanada. Dit vorm die basis vir die Nobelprys vir Chemie wat in 1908 aan hom toegeken is *"vir sy ondersoeke na die disintegrasie van die elemente, en die chemie van radioaktiewe stowwe"*, ten opsigte waarvan hy die eerste Kanadese en Oseaniese Nobelpryswenner was.

Rutherford het in 1907 na die Victoria-Universiteit van Manchester in die Verenigde Koninkryk gegaan waar hy en Thomas Royds bewys het dat alfadeeltjies soortgelyk is aan heliumkerne. Rutherford het sy mees bekende werk gelewer nadat hy reeds die Nobelprys verower het. In 1911, hoewel hy nie kon bewys of die kern positief of negatief gelaai is nie, het hy bespiegel dat atome grotendeels bestaan uit 'n baie klein kern, en daardeur sodoende die Rutherford-model van die atoom bekendgestel deur sy ontdekking en interpretasie van Rutherford verstrooiing by wyse van die *goue foelie eksperiment* van Hans Geiger en Ernest Marsden. Hy het die eerste kunsmatig-geïnduseerde kernreaksie in 1917 uitgevoer in eksperimente waartydens stikstofkerne met alfadeeltjies gebombardeer is. Die gevolg hiervan was die vrylating van 'n subatomiese deeltjie (die proton).

Rutherford is in 1919 as direkteur aan die Cavendish-laboratorium by die Universiteit van Cambridge aangestel. Onder sy leierskap is die neutron in 1932 ontdek, en in dieselfde jaar is die eerste eksperiment om die kern op 'n ten volle beheerde wyse te verdeel uitgevoer deur studente wat onder sy leiding gewerk het (John Cockcroft en Ernest Walton). Na sy dood in 1937 is hy in Westminster-abdy naby Isaac Newton begrawe. Die chemiese element rutherfordium (element 104 op die periodieke tabel) is in 1997 na hom genoem.

## Verwysings 
## Eksterne skakels 
* Biography and web exhibit from the American Institute of Physics
* Biography  from Nobel prize official website
* Nobel Lecture  *The Chemical Nature of the Alpha Particles from Radioactive Substances*
* The Rutherford Museum
* Rutherford Scientist Supreme
Sylvia Lucas

**Sylvia Elizabeth Lucas** (gebore op 22 April 1964 in Upington, Suid-Afrika) is 'n Suid-Afrikaanse politikus van die Noord-Kaap wat sedert 2019 dien as die adjunkvoorsitter van die Nasionale Raad van Provinsies. Sy was voorheen die premier van die Noord-Kaap van 2013 tot 2019. Sy het Hazel Jenkins opgevolg nadat sy vir 'n kort tydperk die waarnemende premier was. Lucas was voor dit die LUR vir omgewingsake in die Noord-Kaapse Provinsiale Wetgewer. Sy is 'n lid van die African National Congress (ANC).

## Verwysings
## Eksterne skakels
*Profiel op People's Assembly
Mahamadou Issoufou

duimnael|Issoufou (2014)
**Mahamadou Issoufou** (Gebore 1 Januarie 1952) is 'n Nigeriese politikus wat sedert 7 April 2011 die president van Niger was. Issoufou was van 1993 tot 1994 die premier van Niger, president van die Nasionale Vergadering van 1995 tot 1996, en hy was sedert 1993 kandidaat in elke presidensiële verkiesing. Hy het die Nigeriese Party vir Demokrasie en Sosialisme (PNDS-Tarayya), 'n sosiaal-demokratiese party, gelei vanaf die stigting daarvan in 1990 tot sy verkiesing as president van Niger in 2011. Gedurende die presidentskap van Mamadou Tandja (1999–2010) was Issoufou die belangrikste opposisieleier.

## Eksterne skakels
Thongsing Thammavong

duimnael
**Thongsing Thammavong** (Lao: ທອງສິງ ທຳມະວົງ; gebore 12 April 1944) is 'n Laotiaanse politikus wat van 2010 tot 2016 die premier van Laos was. Hy is lid van die Volksrevolusionêre Party van Laos (LPRP) en was sedert 1991. lid van die LPRP Politburo. Hy dien tans in die Nasionale Vergadering van Laos , wat die Luang Prabang-provinsie verteenwoordig (kiesafdeling 6), en was die president van die Nasionale Vergadering van 2006 tot 2010. Hy het op 23 Desember 2010 premier geword en op 20 April 2016 sy amp verlaat.
## Eksterne skakels
Jenny Shipley

duimnael|Shipley (2018)
**Dame Jennifer Mary Shipley** (née **Robson**; gebore op 4 Februarie 1952) is 'n voormalige Nieu-Seelandse politikus wat van 1997 tot 1999 die 36ste premier van Nieu-Seeland gedien het. Sy was die eerste vroulike premier van Nieu-Seeland, en is die enigste vrou wat die Nasionale Party gelei het.

Shipley is in Gore, Suidland, gebore. Sy het op die platteland van Canterbury grootgeword en het Marlborough Girls 'College en die Christchurch College of Education bygewoon. Voordat sy die politiek betree het, het sy as onderwyser gewerk en was sy betrokke by verskillende gemeenskapsorganisasies. Shipley is tydens die verkiesing in 1987 tot die parlement verkies en die kiesers van Ashburton (later herdoop tot Rakaia) gewen. Toe die Nasionale Party in 1990 weer aan bewind kom, is sy onder Jim Bolger in die kabinet aangestel. Shipley was daarna Minister van Maatskaplike Welsyn (1990–1996), Minister van Vroue (1990–1996), Minister van Gesondheid (1993–1996) en Minister van Vervoer (1996–1997).

In Desember 1997 bedank Bolger as premier nadat hy die vertroue van sy party verloor het. Shipley is verkies as sy plaasvervanger en word Nieu-Seeland se eerste vroulike regeringshoof. Sy het 'n ongemaklike koalisie by New Zealand First geërf, gelei deur Winston Peters. Die koalisie is in Augustus 1998 ontbind, maar Shipley kon aan bewind bly met die hulp van Mauri Pacific, 'n NZ First-splintergroep. By die verkiesing in 1999 is Shipley se regering verslaan deur die Arbeidersparty, gelei deur Helen Clark. Sy het voortgegaan as leier van die opposisie tot Oktober 2001. Shipley het haar sedert die politiek verlaat by die sakewêreld en liefdadigheidsbelange en is lid van die Raad van Vroue Wêreldleiers.

## Bronne 
* Jenny Shipley Biography, NZHistory

## Eksterne skakels
Yoshirō Mori

**Yoshirō Mori** (森 喜朗, *Mori Yoshirō*, gebore 14 Julie 1937) is 'n Japannese politikus wat tussen April 2000 en April 2001 as die Eerste minister van Japan gedien het. Hy is beskryf as om die "die hart van 'n vlooi en die brein van 'n haai" te besit, en was ongewild in meningspeilings tydens sy ampstermyn.

Hy is tans president van die Japan Rugby Football Union asook die Japan-Korea Parlementariërsunie. In 2014 is hy aangestel as hoof van die reëlingskomitee vir die Olimpiese Somerspele in 2020.

## Verwysings 
## Eksterne skakels
Tomiichi Murayama

**Tomiichi Murayama** (Japannees: 村山 富市, *Murayama Tomiichi*, 3 Maart 1924 – 17 Oktober 2025) was 'n Japannese politikus wat van 1994 tot 1996 as die Eerste minister van Japan gedien het. Hy het die Japannese Sosialistiese Party gelei en was verantwoordelik vir die naamverandering in Sosiaal-Demokratiese Party van Japan in 1996.

Nadat hy eerste minister geword het, was hy die eerste sosialistiese leier van Japan in bykans vyftig jaar. Hy word vandag veral onthou vir sy toespraak "Ter geleentheid van die 50ste herdenking van die einde van die oorlog", waarin hy in die openbaar om verskoning gevra het vir die Japannese Keiserryk se gruweldade wat tydens die Tweede Wêreldoorlog gepleeg is.

Van die tien lewende voormalige eerste ministers van Japan was hy ná die dood van Yasuhiro Nakasone op 29 November 2019 tot sy dood die oudste lewende premier.

## Verwysings 
## Eksterne skakels
Ryutaro Hashimoto

**Ryutaro Hashimoto** (Japannees: 橋本 龍太郎, *Hashimoto Ryūtarō*, 29 Julie 1937 – 1 Julie 2006) was 'n Japannese politikus wat van 1996 tot 1998 as die Eerste minister van Japan gedien het.

Hy was die leier van een van die grootste faksies binne die regerende LDP deur die grootste deel van die negentigerjare en het 'n magtige speler in die Japannese politiek gebly totdat 'n skandaal hom gedwing het om in 2004 uit sy leierskapsposisie te bedank. In skande het hy verkies om nie in die algemene verkiesing van 2005 te staan nie, waarmee hy effektief uit die politiek getree het.

Hy is op 1 Julie 2006 in 'n hospitaal in Tokio oorlede.

## Verwysings 
## Eksterne skakels
Keizō Obuchi

[duimnael|links|Keizō Obuchi kondig tydens die perskonferensie ná die dood van keiser [Hirohito die nuwe eranaam "Heisei" onder keiser Akihito aan (7 Januarie 1989)]]
**Keizō Obuchi** (Japannees: 小渕 恵三, *Obuchi Keizō*, 25 Junie 1937 – 14 Mei 2000) was 'n Japannese politikus wat van 1998 tot 2000 as die Eerste minister van Japan gedien het en twaalf keer in die Huis van Verteenwoordigers verkies is.

Sy politieke loopbaan het voortydig geëindig toe hy vroeg in 2000 'n ernstige, en uiteindelik noodlottige, beroerte gehad het.

## Verwysings 
## Eksterne skakels
Noord-Kaapse Provinsiale Wetgewer

[duimnael|250px|regs|Setels in die provinsiale wetgewer na die [Suid-Afrikaanse algemene verkiesing van 2019|2019-verkiesing:     ]]
duimnael|250px|regs|Nuwe Provinsiale Wetgewergebou, Galeshewe, Kimberley
Die **Noord-Kaapse Provinsiale Wetgewer** is die wetgewer van die Noord-Kaapprovinsie van Suid-Afrika. Dit het 'n eenkamersamestelling van dertig lede wat elke vyf jaar verkies word. Die huidige wetgewer is op 8 Mei 2019 verkies en het 'n African National Congress meerderheid. Dit is in Kimberley gesetel, in 'n nuutgeboude kompleks wes van die middestad aan die rand van Galeshewe.  

Die Noord-Kaapse Provinsiale Wetgewer, soos die agt ander provinsiale wetgewers in Suid-Afrika, is op 27 April 1994 gestig deur die tussentydse grondwet van Suid-Afrika, wat die vier oorspronklike provinsies (en hul provinsiale rade) ontbind het en die nege huidige provinsies tot stand gebring het. Dit is tans saamgestel ingevolge hoofstuk ses van die Grondwet van Suid-Afrika, wat die struktuur van die provinsiale regerings omskryf.

## Ampsdraers 
Zamani Saul is sedert 22 Mei 2019 die provinsie se premier, terwyl die speaker Newrene Klaaste en die adjunk-speaker Mangaliso Matika is. Almal is lede van die regerende ANC.

### Voormalige speakers van die Noord-Kaapse Provinsiale Wetgewer
## Sien ook 
* Provinsiale wetgewer

## Eksterne skakels 
* Northern Cape Provincial Legislature: NCPL
David Makhura

**Manemolla David Makhura** (gebore op 22 Februarie 1968 in Buysdorp, Suid-Afrika) is 'n Suid-Afrikaanse politikus wat van 2014 tot Oktober 2022 as die premier van Gauteng gedien het. Hy was ook 'n lid van die Gauteng provinsiale wetgewer. Makhura is 'n lid van die African National Congress (ANC) en was die party se provinsiale voorsitter.

## Verwysings 
## Eksterne skakels 
*Profiel op People's Assembly
Oos-Kaapse Provinsiale Wetgewer

[duimnael|250px|regs|Setels in die provinsiale wetgewer na die [Suid-Afrikaanse algemene verkiesing van 2024|Mei 2024-verkiesing:**Regering** (45) **Amptelike Opposisie** (11)  **Ander partye** (16)   ]]
duimnael|Vergadersaal van die wetgewer in Bhisho
Die **Oos-Kaapse Provinsiale Wetgewer** is die primêre wetgewende liggaam van die provinsie Oos-Kaap. Dit het 'n eenkamersamestelling en verkies die premier en die provinsiale kabinet uit die lede van die leierparty of koalisie in die parlement. 

## Magte 
Die Oos-Kaapse Provinsiale Wetgewer verkies die premier van die Oos-Kaap en kan die premier dwing om te bedank deur 'n mosie van wantroue te aanvaar. Al word die Uitvoerende Raad van die provinsie deur die Premier benoem, kan die wetgewer 'n mosie van wantroue aanneem wat die Premier dwing om die Raad te herkonfigureer. Die provinsiale wetgewer wys ook afgevaardigdes van die Oos-Kaap aan die Nasionale Raad van Provinsies toe en afgevaardigdes van partye word toeken in verhouding tot die totale aantal setels wat elke party in die wetgewer hou. 

Die wetgewer is by magte om wetgewing op verskeie terreine aan te neem, soos uiteengesit in die nasionale grondwet; op sommige terreine word die wetgewende mag met die nasionale parlement gedeel, terwyl ander vir die provinsie gereserveer word. Die velde sluit sake soos gesondheid, onderwys, landbou, behuising, beskerming van die omgewing en ontwikkelingsbeplanning in. 

Die wetgewer hou toesig oor die administrasie van die provinsiale regering van die Oos-Kaap, en die Premier van die Oos-Kaap en die lede van die Uitvoerende Raad moet aan die wetgewer verslag doen oor die uitvoering van hul individuele verantwoordelikhede. Die wetgewer bestuur ook die geldsake van die provinsiale regering deur middel van die bewillingswetsontwerpe wat die provinsiale begroting bepaal.   

## Verkiesing 
Die Provinsiale Wetgewer bestaan uit 63 lede wat verkies word deur 'n stelsel van proporsionele verteenwoordiging van die partylys met geslote lyste. Met ander woorde, elke kieser stem vir een politieke party, en setels in die wetgewer aan die partye toegeken in verhouding tot die aantal stemme wat dit ontvang het. Die setels word dan deur lede gevul volgens die lyste wat die partye voor die verkiesing ingedien het. 

## Ampsdraers 
Die Speaker is die politieke hoof van die wetgewer en word bygestaan deur 'n adjunkspeaker. Die huidige speaker is Helen Sauls-August, en die adjunkspeaker is Vuyo Jali; hulle is albei lede van die African National Congress.

Sedert 22 Mei 2019 is die agbare Oscar Mabuyane, van die African National Congress die premier van die Oos-Kaap. Die leier van die Opposisie is sedert 14 Junie 2024 Vicky Knoetze van die DA.

## Verwysings 
## Eksterne skakels 
* ECPL
Uriël

thumb|200px|’n Mosaïek van Uriël.
**Uriël** (Hebreeus: אוּרִיאֵל, "die lig van God" of "my lig is God") is een van die aartsengele van sekere Christelike en Joodse tradisies.

## Beskrywing
Die aartsengel Uriël kom nie in die kanonieke Hebreeuse Bybel voor nie (net Migael en Gabriël word by die naam genoem) en sy word dus in baie denominasies nie erken nie. 

Sy maak haar verskyning in die apokriewe boek 1 Henog, waarvan die oudste deel omstreeks die 3de eeu&nbsp;v.C. geskryf is. Hierin word sy beskryf as "een van die heilige engele wat oor die wêreld en oor Tartaros is" (1&nbsp;Henog&nbsp;20:2,3). Volgens dié geskrif word Uriël deur God na Noag gestuur om hom te waarsku oor die sondvloed. Noag moet hom verberg en nie meer in die openbaar verskyn nie. Uriël gee hom ook die opdrag en aanwysings om ’n ark te bou om die watervloed te oorleef (1&nbsp;Henog&nbsp;10:1-4). 

In 2&nbsp;Henog, ’n teks van voor 70&nbsp;n.C., gee God Uriël opdrag om 360 boeke aan Henog, wat na die hemel opgevaar het, te dikteer wat alles bevat waarvan hy weet. Sy word soms uitgebeeld as die gerub in die tuin van Eden, met ’n brandende swaard, of die engel wat oor onweer en terreur waak. In die verhaal van Adam en Eva word Uriël as ’n gerub beskou in die derde hoofstuk van Genesis. In ander geskrifte oor engele word Uriël gesien as ’n regent van die son, vlam van God, engel van die Heilige Gees, waker oor die doderyk of aartsengel van redding.

## Skakels
Vrystaatse Provinsiale Wetgewer

[duimnael|250px|regs|Setels in die provinsiale wetgewer na die [Suid-Afrikaanse algemene verkiesing van 2019|Mei 2019-verkiesing:    ]]
duimnael|250px|regs|Die Vierde Raadsaal wat die wetgewer huisves
duimnael|Vergadersaal van die wetgewer
Die **Vrystaatse Provinsiale Wetgewer** is die primêre wetgewende liggaam van die Vrystaat. Dit het 'n eenkamersamestelling en verkies die premier en die uitvoerende raad uit die lede van die leierparty of koalisie in die wetgewer.

## Bevoegdhede
Die Vrystaatse Provinsiale Wetgewer kies die premier van die Vrystaat, die hoof van die provinsiale uitvoerende beampte van die Vrystaat. Die wetgewer kan die premier dwing om te bedank deur 'n mosie van wantroue in te stel. Alhoewel die uitvoerende raad deur die premier gekies word, kan die wetgewer 'n mosie van wantroue aanneem om die premier te dwing om die samestelling van die raad te verander. Die wetgewer stel ook die Vrystaatse afgevaardigdes aan by die Nasionale Raad van Provinsies, wat afgevaardigdes aan partye toeken in verhouding tot die aantal setels wat elke party in die wetgewer beklee.

Die wetgewer het die mag om wetgewing uit te voer op verskeie terreine wat in die nasionale grondwet gespesifiseer is; op sommige terreine word die wetgewende mag met die nasionale parlement gedeel, terwyl dit op ander terreine uitsluitlik vir die Vrystaat gereserveer is. Die velde sluit gesondheid, onderwys (behalwe universiteite), landbou, behuising, beskerming van die omgewing en ontwikkelingsbeplanning in.

Die wetgewer hou toesig oor die administrasie van die provinsiale regering van die Vrystaat, en die premier en die lede van die uitvoerende raad moet aan die wetgewer verslag doen oor die uitvoering van hul verantwoordelikhede. Die wetgewer bestuur ook die finansies van die provinsiale regering deur middel van die bewillingswetsontwerpe wat die Vrystaat se provinsiale begroting bepaal.
## Verkiesing
Die Provinsiale Wetgewer bestaan ​​uit 30 lede wat deur 'n stelsel van proporsionele verteenwoordiging van die partylys met geslote lyste verkies word. Die mees onlangse verkiesing is op 8 Mei 2019 gehou. 

## Ampsdraers
Die speaker is die politieke hoof van die wetgewer en word bygestaan deur 'n adjunk-speaker. Die huidige speaker is Mxolisi Dukwana, en die adjunk-speaker is Nolitha Ndungane; hulle is albei lede van die African National Congress.

Sedert 14 Junie 2024 is die premier van die Vrystaat Maqueen Letsoha-Mathae, van die African National Congress, terwyl dr. Roy Jankielsohn, (Demokratiese Alliansie), sedert Mei 2014 die leier van die opposisie is.

## Verwysings
## Eksterne skakels
* Free State Legislature
Boom van alle kennis

[thumb|220px|*Die sondeval*, deur [Lucas Cranach die Ouere. Die boom van alle kennis is regs.]]
Die **boom van alle kennis** (Hebreeus: עֵ֕ץ הַדַּ֖עַת ט֥וֹב וָרָֽע, ʕesˤ hadaʕaθ tˤɔv waraʕ|), in die 1953-vertaling van die Bybel genoem die **boom van die kennis van goed en kwaad** (Genesis&nbsp;2:9), is een van twee spesifieke bome in die verhaal van die tuin van Eden in Genesis&nbsp;2-3, saam met die boom van die lewe.

## Verhaal
Genesis&nbsp;2 vertel dat God die eerste man en vrou in die tuin geplaas het en hulle kon enige vrugte eet, behalwe dié van die boom van alle kennis. Toe ’n slang in Genesis&nbsp;3 die vrou oorreed om van die verbode vrugte te eet en sy die man ook daarvan laat eet, het God hulle uit die tuin gedryf en dus ’n ewige lewe ontneem.

Die naam in Hebreeus beteken letterlik "goed en kwaad". Dit kan wees wat bekend is as merisme, ’n letterkundige tegniek wat pare woorde met teeenoorgestelde betekenisse saamvoeg om ’n algemene betekenis te skep – die frase "goed en kwaad" kan dan eenvoudig "alles" beteken. Dit word ook aangetref in die Egiptiese uitdrukking "kwaad-goed", wat gewoonlik "alles" beteken. In die Griekse letterkunde gebruik Homeros ook die tegniek toe hy Telemagos laat sê: "Ek wil alles weet, die goed en die kwaad." (Odussee 20:309–310)

As die "boom van die kennis van goed en kwaad" egter beteken die vrugte dra kennis van "alles" oor, dui die frase nie noodwendig op ’n morele begrip nie. Verskeie geleerdes handhaaf dié mening.

## Verwysings 
## Skakels
Albert Kesselring

duimnael
**Albert Kesselring** (30 November 1885 - 16 Julie 1960) was 'n Duitse Generalfeldmarschall van die Luftwaffe tydens die Tweede Wêreldoorlog wat daarna aan oorlogsmisdade skuldig bevind is. In 'n militêre loopbaan wat oor die hele wêreldoorloë strek, word Kesselring een van die bekwaamste bevelvoerders van Nazi-Duitsland en een van die hoogs gedekoreerde een van slegs 27 soldate wat die Ridderkruis van die Ysterkruis met eike blare, swaarde en diamante bekroon het.

Kesselring het in 1904 by die Beierse weermag aangesluit as offisierkadet en het in die artillerie-tak gedien. Hy het in 1912 opleiding as ballonwaarnemer voltooi. Gedurende die Eerste Wêreldoorlog het hy op beide die Westelike en Oosterse fronte gedien en is hy by die Algemene Personeel gepos, hoewel hy nie die War Academy bygewoon het nie. Kesselring het na die oorlog in die weermag gebly, maar is in 1933 ontslaan om hoof van die Departement Administrasie by die Reichskommissariaat vir Lugvaart te word, waar hy betrokke was by die herinstelling van die Duitse lugvaartbedryf en die vestiging van die fondamente vir die Luftwaffe, wat van 1936 tot 1938 as stafhoof dien.

Tydens die Tweede Wêreldoorlog het hy die lugmagte beveel in die invalle van Pole en Frankryk, die Slag om Brittanje en Operasie Barbarossa. As *Wehrmacht*-opperbevelhebber Suid, was hy die algehele Duitse bevelvoerder in die Mediterreense teater, wat die operasies in Noord-Afrika insluit. Kesselring het 'n verdedigingsveldtog teen die Geallieerde magte in Italië gevoer totdat hy in Oktober 1944 in 'n ongeluk beseer is. In sy laaste oorlogsveldtog het hy die Duitse magte aan die Westelike front beveel. Hy het die respek van sy Geallieerde teenstanders vir sy militêre prestasies gewen, maar sy rekord het ook bloedbad gepleeg wat op sy bevele in Italië gepleeg is.

Na die oorlog is Kesselring skuldig bevind aan oorlogsmisdade en ter dood veroordeel vir die bevel van die moord op 335 Italiaanse burgers in die Ardeatine-slagting, en vir die aanhitsing en bevel van sy troepe om burgerlikes dood te maak in weerwraak teen die Italiaanse versetbeweging. Die vonnis is daarna tot lewenslange tronkstraf oorgedra. 'n Politieke en media-veldtog het tot gevolg gehad dat hy in 1952 vrygelaat is, skynbaar op gesondheidsgronde. Hy publiseer in 1953 sy memoires, *Soldat bis zum letzten Tag* ('n Soldaat tot die laaste dag). Kesselring aanvaar die erepresidentskap van drie organisasies vir veterane: die Luftwaffenring, bestaande uit Luftwaffe-veterane; die Verband deutsches Afrikakorps, die veteranevereniging van die Afrika Korps; en meer kontroversieel die regse Stahlhelm, Bund der Frontsoldaten.

## Eksterne skakels
2 Henog

**2&nbsp;Henog** (ook bekend as die **Tweede Boek van Henog**, die **Slawiese Henog** of **Geheime van Henog**) is ’n apokriewe boek uit die 1ste eeu&nbsp;n.C. Dit beskryf die opvaarding van Henog, die oupagrootjie van Noag, deur 10 hemele in ’n aardgesentreerde kosmos.

Die kosmologie in 2&nbsp;Henog stem nou ooreen met vroeë, Middeleeuse sienings oor die struktuur van die heelal. Hoewel dit invloedryk kon gewees het in die vorming van dié idees, het die teks ná ’n paar eeue verlore geraak; dit is aan die einde van die 19de eeu herontdek en gepubliseer. Die volle teks het net in Oudslawies bewaar gebly, maar Koptiese fragmente is sedert 2009 bekend. Die Oudslawiese weergawe is ’n vertaling van die oorspronklike een in Koine-Grieks.

Geleerdes skryf 2 Henog gewoonlik toe aan ’n skrywer wat ’n ongeïdentifiseerde Joodse sekte verteenwoordig, terwyl ander dit beskou as die werk van 1ste-eeuse Christene. Nog ander beskou dit as ’n latere Christelike werk. 2 Henog is nie ’n Joodse of Christelike kanon nie.

2 Henog sluit nie aan by 1&nbsp;Henog nie. Daar is nog ’n onverwante werk, 3&nbsp;Henog. Geleerdes het die nommers voor die werke gesit om die tekste van mekaar te onderskei.

## Verwysings 
## Skakels
Eduard von Böhm-Ermolli

duimnael
**Eduard Freiherr von Böhm-Ermolli** (12 Februarie 1856 - 9 Desember 1941) was 'n Oostenrykse generaal tydens die Eerste Wêreldoorlog in die Oostenryk-Hongaarse leër en het in rang tot veldmaarskalk gevorder. Hy was die hoof van die Tweede Leër en het gedurende die hele konflik hoofsaaklik aan die front by Galicië in Oos-Europa geveg. Op 30 Oktober 1940 word Böhm-Ermolli tot 'n Duitse *Generalfeldmarschall* bevorder. Hy sterf in 1941.

## Eksterne skakels
Nguyễn Tấn Dũng

duimnael|160px|Nguyễn Tấn Dũng (2014)

**Nguyễn Tấn Dũng** (gebore op 17 November 1949) is 'n Viëtnamese politikus wat van 2006 tot 2016 as premier van Viëtnam gedien het. Hy is op 27 Junie 2006 deur die Nasionale Vergadering bevestig nadat hy deur sy voorganger, Phan Văn Khải, benoem is. 

Op 'n partykongres wat in Januarie 2011 gehou is, is Nguyễn Tấn Dũng in die 3de plek in die hiërargie van die Kommunistiese Party van Viëtnam geplaas, ná die Staatspresident Trương Tấn Sang. Ná die twaalfde nasionale kongres van die Kommunistiese Party van Viëtnam, kon Nguyễn Tấn Dũng nie sy pos in die party behou nie en het op 7 April 2016 uit sy pos as premier bedank.

## Eksterne skakels
Solly Msimanga

**Solly Tshepiso Msimanga** (gebore op 16 Julie 1980) is 'n Suid-Afrikaanse politikus. Hy dien tans as die opposisieleier in die Gauteng provinsiale wetgewer. Hy was voorheen die burgemeester van die Stad Tshwane Metropolitaanse Munisipaliteit. Msimanga is 'n lid van die Demokratiese Alliansie en die party se onsuksesvolle kandidaat vir Gauteng premier in die 2019-verkiesing.

## Verwysings
## Eksterne skakels
Modelteorie

In wiskunde is **modelteorie** die studie van klasse van wiskundige strukture (bv. groep, veld, grafiek, vorme van stelteorie) uit die perspektief van wiskundige logika. Die oogmerke van die studie is modelle van teorie in 'n formele taal. 'n stel sinne in 'n formele taal is een van die komponente wat 'n **teorie** vorm. 'n **Model** van 'n teorie is 'n struktuur (bv. 'n uitleg) wat die sinne van daardie teorie bevredig.

Modelteorie erken, en is intiem gemoeid, met 'n dualiteit: dit ondersoek semantiese elemente (betekenis en waarheid) deur middel van sintaktiese elemente (formules en bewyse) van 'n ooreenstemmende taal: in 'n samevattende definisie, van 1973,

:universele algebra + logika = **modelteorie**.

Modelteorie het gedurende die 1990's snel ontwikkel; 'n meer moderne definisie daarvan is deur Wilfrid Hote verskaf (1997):

: **Modelteorie** = algebraïese meetkunde − veld.

Ander nabygeleë gebiede van wiskunde sluit in kombinatorika, getallestelsels, rekenkundige dinamika, analitiese funksies, en nie-standaard analise. Op 'n soortgelyke wyse as bewysteorie, is modelteorie geleë in 'n gebied van interdissiplinariteit onder wiskunde, filosofie, en rekenaarwetenskap. Die mees prominente professionele organisasie op die gebied van modelteorie is die Vereniging vir Simboliese Logika.

## Verwysings 
## Eksterne skakels 
## Notas
Henry Tandey

duimnael
**Henry Tandey** VC, DCM, MM (gebore **Tandy**, 30 Augustus 1891 - 20 Desember 1977) was 'n Engelse ontvanger van die Victoriakruis, die hoogste toekenning vir heldhaftigheid in die aangesig van die vyand wat aan Britse en Statebondmagte toegeken kan word. Hy was die mees gedekoreerde Britse manskap van die Eerste Wêreldoorlog en word die meeste onthou as die soldaat wat vermoedelik die lewe van Adolf Hitler tydens die oorlog gespaar het. 

Hy is gebore met die familienaam Tandy en het later sy van na Tandey verander na probleme met sy vader. Daarom het sommige militêre rekords 'n ander spelling van sy naam.

## Eksterne skakels
John Browning

duimnael
**John Moses Browning** (23 Januarie 1855 - 26 November 1926) was 'n Amerikaanse vuurwapenontwerper wat baie variëteite van militêre en burgerlike vuurwapens, magasyne en geweermeganismes ontwikkel het - waarvan baie nog wêreldwyd in gebruik is. Hy het sy eerste vuurwapen op 13-jarige ouderdom in die geweerwinkel van sy vader gemaak en op 7 Oktober 1879, op 24-jarige ouderdom, die eerste van sy 128 vuurwapenpatente ontvang. Hy word beskou as een van die suksesvolste vuurwapenontwerpers van die 19de en 20ste eeue, en was die pionier in die ontwikkeling van moderne outomatiese en semi-outomatiese vuurwapens.

Browning het byna alle kategorieë vuurwapenontwerp beïnvloed. Hy het geweer en haelgewere uitgevoer, of beduidende verbeterings daaraan gedoen, aan die hand van geweer en geweer. Sy belangrikste bydraes was sekerlik op die gebied van die outolaai van vuurwapens. Hy het die eerste betroubare en kompakte outolaai-pistole ontwikkel deur die teleskoopbout uit te vind en die bout en die vaten van die loop in die sogenaamde pistoolskyf te integreer. Browning se teleskoopbout-ontwerp word nou gevind op byna elke moderne semi-outomatiese pistool, sowel as verskeie moderne outomatiese wapens. Hy het ook die eerste gasaangedrewe vuurwapen, die Colt–Browning Model 1895-masjiengeweer, ontwikkel - 'n stelsel wat meganiese herwinningsbewerking oortref het om die standaard te word vir die meeste kragonderbrekende vuurwapenontwerpe wêreldwyd. Hy het ook belangrike bydraes gelewer tot outomatiese kanonontwikkeling.

Browning se suksesvolste ontwerpe sluit die M1911-pistool, die waterverkoelde M1917, die lugverkoelde M1919 en swaar M2-masjiengewere, die Browning Outomatiese Geweer en die Browning Auto-5 in - die eerste semi-outomatiese haelgeweer. Sommige van hierdie wapens word steeds vervaardig, dikwels met slegs klein veranderinge in detail of kosmeties aan dié wat deur Browning of sy lisensiehouers saamgestel is. Sy gewere is van die mees gekopieerde vuurwapens ter wêreld.

## Eksterne skakels
Stelteorie

[duimnael|regs|'n [Venn-diagram wat die kruising van twee stelle illustreer.]]

**Stelteorie** is 'n tak van wiskundige logika wat studies stelle, wat informeel is versamelings van voorwerpe. Hoewel enige soort voorwerp in 'n vasgestelde vorm versamel kan word, word die vasgestelde teorie dikwels toegepas op voorwerpe wat vir wiskunde betrokke is. Die taal van die stelteorie kan gebruik word om byna alle wiskundige onderwerpe te definieer.

Die moderne studie van gestelde teorie is geïnisieer deur Georg Cantor en Richard Dedesoort in die 1830s. Na die ontdekking van paradokse in naïewe stelteorie, soos Russell paradoks, talle aksiomstelsels is voorgestel in die vroeë twintigste eeu, waarvan die Zermelo–Fraenkel aksioms, met of sonder die aksiom van keuse, die bekendste is.

Stelteorie word algemeen gebruik as 'n grondslagstelsel vir wiskunde, veral in die vorm van Zermelo–Fraenkel stelteorie met die aksioma van keuse. Stelteorie is die grondslag van wiskunde. Alle wiskundige begrippe word gedefinieer in terme van die primitiewe opvattings van set en lidmaatskap. In aksiomatiese stelteorie formuleer ons 'n paar eenvoudige aksiomas oor hierdie primitiewe opvattings in 'n poging om die basiese  "natuurlik waar" stelteoretiese beginsels te vang. Van sulke aksioms, kan alle bekende wiskunde afgelei word. Buiten sy fundamentele rol, is stelteorie 'n tak van wiskunde in sy eie reg, met 'n aktiewe navorsingsgemeenskap. Kontemporêre navorsing in die stelteorie sluit in 'n uiteenlopende versameling onderwerpe, wat wissel van die struktuur van die ware nommer lyn na die studie van die konsekwentheid van groot kardinaal.

## Geskiedenis 
[duimnael|160px|[Georg Cantor.]]
Wiskundige onderwerpe kom tipies na vore en ontwikkel deur interaksies tussen baie navorsers. Stelteorie is egter in 1874 deur Georg Cantor opgerig deur 'n enkele artikel: "*On a Property of the Collection of All Real Algebraic Numbers*".

## Verwysings 
## Eksterne skakels
Bertram Ramsay

duimnael
Admiraal **Sir Bertram Home Ramsay**, KCB, KBE, MVO (20 Januarie 1883 - 2 Januarie 1945) was 'n offisier van die Royal Navy. Hy het tydens die Eerste Wêreldoorlog die vernietiger HMS *Broke* beveel. In die Tweede Wêreldoorlog was hy in 1940 verantwoordelik vir die ontruiming van die Dunkirk en het hy die skipmagte beplan en beveel tydens die inval in Frankryk in 1944.

## Eksterne skakels
GnT

**GnT** is 'n musiekgroep wat bestaan uit twee mans, Matthys Beukes en Eugene Prinsloo.  Matthys Rossouw Beukes, gebore in Kimberley, was in Laerskool Newtown en matrikuleer aan Hoërskool Adamantia. Hy het sy diploma in Eiendomswaardasies verwerf. Hy is getroud met Desiree Beukes en het ‘n dogter, Tiffany-Anne Beukes. Eugene Prinsloo, ook gebore in Kimberley, was in Laerskool Staatspresident Swart en het matrikuleer aan Hoërskool Noord-Kaap. Hy is getroud met Hannah Elizabeth Prinsloo (ook bekend as sanger Hannah E).

Op skool het Matthys reeds deelgeneem aan verskeie musiekblyspele en verskeie liedjies opgevoer. Matthys het in die vermaaklikheidswêreld begin as ‘n platejoggie vir korporatiewe funksies en troues. Later het hy tydens funksies begin sing. Hy was ook deel van ‘n kerkkoor wat oor die land gereis het, en hier het sy liefde vir sang begin. Hy het toe saam met Alberto Mazzoncini begin optree en kommersieël begin sing in en om Kimberley en die Noord-Kaap. In 2015 het Matthys vir Eugene by ‘n optrede ontmoet en die moontlikheid van ‘n gesamentlike groep het ontstaan. Hulle het liedjies begin skryf en hul eerste album is deur *Vonk Musiek* opgeneem en versprei.

Eugene se pa het ‘n klankmaatskappy besit en hy het van kleintyd al gehelp met verhoë bou en klankstelsels en beligting opstel. Eugene het reeds op skool in orkeste gespeel en het die baskitaar, sang en dromme beoefen. 

## Albums 
* Kom Kuier Saam – Vonk Musiek

## Enkelsnitte  
* Dis ‘n Manneding (2019)
* Langsaan mekaar wakker word (2019) 
* Jy’s Beautiful (2019)
* Laaste Kans (2019)

## Toekennings 
GnT is in 2019 vir Ghoema-musiektoekennings ingeskryf onder pop album, beste nuweling en Eugene as beste nuwe vervaardiger.

## Gemeenskap 
GnT is betrokke by droogtehulp in die Noord-Kaap en doen verskeie optredes in die verband om geld hiervoor in te samel vir ons boere. Hulle is ook betrokke by die plaaslike DBV en het ook al vir die instansie baie geld ingesamel met optredes. 

## Optredes 
GnT is betrokke by verskillende musiek-verhoogstukke soos *A Tribute to Bob Dylan* (met Dexan), *A Night with Smokie* (met Acer Band), *Ouma se Spens* (met Sharleen Surtie Richards) en *The Rock and Roll Radio Show* (met Acer Band). GnT het ook al vir verskeie van top kunstenaars soos Jo Black, Theuns Jordaan, Elandré, Steve Hofmeyr, Snotkop, Wicus van der Merwe, Dewald Wasserfall en Die Campbells ge-open by konserte.  *Langsaan mekaar wakker word, Jy’s Beautiful* en *Dis ‘n Manneding* het nr.1 plekke behaal op verskeie internet radiostasies. GnT se musiek speel ook op RSG en verskeie ander radiostasies. 

## Bronnelys 
* https://www.facebook.com/GandTmusicians/photos/a.1704119316508912/2170515213202651/?type=1&theater
* http://vonk.co.za/gnt-band-kom-kuier-saam/
* https://www.kimberley.co.za/events/kimberley/events/gnt-live-diggies-pub-grill/
* https://store.cdbaby.com/cd/gnt
3 Henog

**3&nbsp;Henog**, of die **Derde Boek van Henog** (Hebreeus: ספר חנוך לר׳ ישמעאל כ׳׳ג), is ’n apokriewe boek. Dit gee voor dat dit in die 2de&nbsp;eeu geskryf is, maar die oorsprong daarvan kan eers na die 5de&nbsp;eeu teruggespoor word. Ander name vir 3&nbsp;Henog sluit in **Die Boek van die Paleise** en **Die Openbaring van Metatron**.

Die naam "Boek van Henog" verwys gewoonlik na 1&nbsp;Henog, wat net in Ge'ez volledig bewaar gebly het. Daar is ook ’n Tweede Boek van Henog, wat net in Oudslawies bewaar gebly het.

## Inhoud
Die naam "Sefer Hekhalot" (*Hekhalot* beteken "paleise" of "tempels") en die skrywer, ene rabbi Ishmael, dui aan die boek is deel van die vroeë Joodse mistisisme. Die inhoud dui daarop dat 3&nbsp;Henog se idees nuwer is as ander mistieke geskrifte. Dit bevat nie gesange nie, en het ’n unieke uitleg en smeekbede. Dié feite maak 3 Henoge nie net uniek in mistisisme nie, maar ook wat betref geskrifte oor Henog.

Dit lyk of die boek oorspronklik in Hebreeus geskryf is, maar dit bevat ’n paar Griekse en Latynse woorde. Daar is ’n paar aanduidings dat die skrywer van 3&nbsp;Henog kennis gehad het van 1&nbsp;Henog of dit waarskynlik gelees het.

Die hooftema in die boek is die opvaarding van Henog na die hemel en sy transformasie in die engel Metatron.

## Verwysings 
## Skakels
Henog

thumb|180px|God het Henog "na Hom toe weggeneem", soos staan in Genesis 5:24. (Illustrasie uit *Figures de la Bible* van 1728, deur Gerard Hoet.
**Henog** (Hebreeus: חֲנוֹךְ, H̱anōḵ; Grieks: Ἑνώχ, *Henṓkh*) is ’n figuur uit die Hebreeuse Bybel van voor die Sondvloed. Hy was die seun van Jered en die pa van Metusalag.

Volgens Genesis het Henog 365 jaar oud geword voordat hy deur God weggeneem is: "Hy het naby God geleef en toe was hy nie meer daar nie, want God het hom na Hom toe weggeneem." (Genesis 5:24.) Sommige Christene vertolk dit as dat Henog lewend opgevaar het na die hemel. 

Henog is die onderwerp van baie Joodse en Christelike tradisies en word beskou as die skrywer van die Boek van Henog.  

Die Nuwe Testament het drie verwysings na Henog uit die afstammelinge van Set (Lukas 3:37, Hebreërs 11:5 en Judas 1:14-15).

## Henog in Genesis
Henog verskyn in Genesis as die sewende van die 10 aartsvaders van voor die sondvloed. Volgens Genesis het al die aartsvaders van voor die vloed verskeie eeue gelewe. In Genesis&nbsp;5 word ’n stamboom van dié 10 figure (van Adam tot Noag) aangegee, met die ouderdom waarop elkeen was toe sy seun gebore is, asook die ouderdom van almal toe hulle dood is. 

Henog word deur baie as die uitsondering beskou, want God het hom weggeneem "sonder dat hy gesterf het" (Hebreërs 11:5). Verder was hy volgens Genesis 5:22-29 toe 365 jaar oud, wat baie jonger as die ander is – hulle het almal ouer as 700 jaar geword. Die kort deel van Henog in Genesis 5 eindig met die kriptiese opmerking "toe was hy nie meer daar nie, want God het hom na Hom toe weggeneem". (Genesis 5:24.)

## Apokriewe boeke van Henog
Drie omvattende apokriewe boeke word dikwels aan Henog toegeskryf:
*Boek van Henog, wat net in Ge'ez bewaar gebly het, moontlik uit tussen die 3de eeu&nbsp;v.C. en die 1ste eeu&nbsp;n.C.
*Tweede Boek van Henog, wat net in Oudslawies volledig bewaar gebly het, moontlik uit die 1ste eeu&nbsp;n.C.
*3 Henog, ’n geskrif deur ’n rabbi uit omstreeks die 5de eeu&nbsp;n.C.

Hierdie boeke vertel hoe Henog opgevaar het na die hemel en as bewaker van al die hemelse skatte aangestel is, asook as hoof van die aartsengele en die uitvoerder van God se opdragte. Al die geheime en misterieë is ook aan hom geleer. In 3&nbsp;Henog word hy geïdentifiseer as die Metatron, die engel wat God se woord oordra. Hy word beskou as die een wat God se openbaring aan Moses oorgedra het en as die dikteerder van die Boek van Jubileë.

## Verwysings 
## Skakels
Omar Bradley

duimnael
Generaal Van Die Weermag **Omar Nelson Bradley** (12 Februarie 1893 - 8 April 1981) was 'n senior offisier van die Amerikaanse weermag tydens en na die Tweede Wêreldoorlog. Bradley was die eerste voorsitter van die gesamentlike stafhoofde en het toesig gehou oor die beleid van die Amerikaanse weermag in die Korea-oorlog.

Bradley, gebore in Randolph County, Missouri, het as 'n ketelmaker gewerk voordat hy by die Amerikaanse militêre akademie in West Point betree het. Hy studeer aan die akademie in 1915 saam met Dwight D. Eisenhower as deel van "die klas waarop die sterre geval het." Tydens die Eerste Wêreldoorlog het Bradley kopermyne in Montana bewaak. Na die oorlog het Bradley op West Point klas gegee en in ander rolle gedien voordat hy 'n pos by die Oorlogsdepartement onder generaal George C. Marshall geneem het. In 1941 word Bradley bevelvoerder van die Amerikaanse leër Infanterieskool.

Ná die Amerikaanse toetrede tot die Tweede Wêreldoorlog het Bradley toesig gehou oor die transformasie van die 82ste Infanterie-afdeling in die eerste Amerikaanse lugafdeling. Hy het sy eerste voorste linie in Operasie fakkel ontvang, onder generaal George S. Patton in Noord-Afrika. Nadat Patton heraangestel is, het Bradley II Corps beveel in die Tunisië-veldtog en die Geallieerde inval in Sicilië. Hy het tydens die inval in Normandië die Eerste Amerikaanse leër beveel. Na die uitbreek van Normandië neem hy die bevel oor die Twaalfde Weermaggroep van die Verenigde State, wat uiteindelik drie en veertig afdelings en 1,3 miljoen man bestaan het, die grootste liggaam Amerikaanse soldate wat ooit onder 'n enkele veldkommandant gedien het.

Na die oorlog was Bradley die hoof van die Veterane Administration. Hy word in 1948 stafhoof van die Amerikaanse weermag en voorsitter van die gesamentlike stafhoofde in 1949. In 1950 word Bradley bevorder tot die rang van generaal van die leër en word die laaste van slegs nege mense wat tot vyf bevorder is -ster rang in die Amerikaanse weermag. Hy was die senior militêre bevelvoerder aan die begin van die Koreaanse oorlog, en ondersteun president Harry S. Truman se oorlogsbeperkingsbeleid. Hy het Truman oorreed om generaal Douglas MacArthur in 1951 te ontslaan nadat MacArthur die administratiewe pogings om die strategiese doelstellings van die oorlog terug te trek, teëstaan. Bradley het in 1953 aktiewe diens verlaat (hoewel hy die volgende 27 jaar op "aktiewe aftrede" gebly het), en het tot sy dood in 1981 voortgegaan om in openbare en besigheidsrolle te dien.

## Eksterne skakels
Trafford Leigh-Mallory

duimnael
**Sir Trafford Leigh-Mallory**, KCB, DSO & medaljebalk (11 Julie 1892 - 14 November 1944) was 'n senior bevelvoerder in die Royal Air Force. Leigh-Mallory het tydens die Eerste Wêreldoorlog as 'n vlieënier en eskaderleier van die Royal Flying Corps gedien. Leigh-Mallory, wat na die oorlog in die nuutgestigte RAF aangebly het, het gedurende die 1920's en 1930's in 'n verskeidenheid bevels- en personeelaanstellings gedien.

Tydens die opbou voor die Tweede Wêreldoorlog was hy die bevelvoerder van 12 Gevegsgroep en het kort na die einde van die Slag om Brittanje die bevel oorgeneem van nommer 11 Gevegsgroep, wat die Londen teen aanvalle moes beskerm. In 1942 word hy die opperbevelhebber van vegvliegkommando voordat hy in 1943 benoem is as die bevelvoerende offisier van die *Allied Expeditionary Air Force*, wat hom die lugbevelvoerder van die Geallieerde inval van Normandië gemaak het.

In November 1944, op pad na Ceylon om die pos as die opperbevelvoerder van Suidoos-Asië oor te neem, het sy vliegtuig in die Franse Alpe neergestort en Leigh-Mallory, sy vrou en agt ander is dood. Hy was een van die mees senior Britse offisiere en die mees senior RAF-offisier wat in die Tweede Wêreldoorlog gesterf het.

## Eksterne skakels